Í gær 1. nóvember var undirritaður samningur um útleigu á veitingarekstri Golfklúbbs Akureyrar . Leigutaki er Jón Vídalín Ólafsson matreiðslumeistari . Jón er reynslubolti í faginu , hann hefur komið víða við , kokkað í um 25 ár og um árabil rak hann Pizza 67 ásamt fleiri stöðum . Nú síðast vann hann að þróunarmálum hjá Ektafiski . Golfklúbburinn og Vídalín veitingar líta á þetta sem samvinnuverkefni og vilja báðir aðilar með þessu samstarfi reyna að auka tekjumöguleika og fjölbreytni í öllum rekstri með því t.d. að standa fyrir sérstökum viðburðum fyrir félagsmenn s.s. jólahlaðborð , þorrablót o.fl. yfir vetrarmánuðina og eru allar frekari hugmyndir þar að lútandi vel þegnar . Ennfremur að breyta áherslum og auka vöruúrval í veitingasölu yfir sumarmánuðina . Hér fylgir með smá kynning á Vídalín Veitingum . Vídalín Veitingarer veisluþjónusta stofnuð af Jóni Vídalín matreiðslumeistara sem er með yfir 25 ára starfsreynslu á sviði matargerðar . Starfsfólk Vídalín Veitinga hefur mikla faglega reynslu í öllu sem snýr að veisluhaldi , skipulagi í veitingum og þjónustu . Það leggur allan sinn metnað og kunnáttu í að gera veislurnar eftirminnilegar og sem bestar fyrir þig . Vídalín Veitingarbýður upp á fjölbreytt úrval veisluveitinga fyrir öll tilefni bæði fyrir einstaklinga og fyrirtæki . Okkar stefna er að framreiða bragðgott augnakonfekt á hagkvæman hátt gegn sanngjörnu verði . Vídalín Veitingarbýður viðskiptavinum sínum upp á að fá veisluna senda heim sniðna að þínum þörfum og flutt á staðinn . Matreiðslumaðurinn mætir með veitingarnar , ber hann fram og gengur frá á eftir . Með þessu losnar þú við allt umstang og lætur dekra við þig . Vídalín Veitingarer með höfuðstöðvar að Jaðri ( Golfskáli ) . Salurinn tekur 170 - 190 manns í sæti og 270 í standandi , hægt að hólfa hann niður fyrir minni hópa . Salurinn er tilvalin fyrir bæði minni og stærri fundi og einnig ráðstefnur . Borðbúnaður fylgir öllum veislum sem sendar eru úr húsi og að sjálfsögðu þrífum við hann að lokinni veislu . Endilega verið í sambandi og við gerum tilboð í veislu fyrir ykkur .